Sent Džonsas
Sent Džonsas (angl. Saint John's) – uostamiestis Karibų salose, Antigvos ir Barbudos valstybės sostinė. 21,0 tūkst. gyventojų (2018). Išsidėstęs šiaurės vakariniame Antigvos salos krante. Tai pagrindinis šalies kurortas ir uostas (daugiausia perplukdoma cukrus, medvilnė, maisto produktai, įrengimai, mediena); didžiausias šalies miestas. Iki 1968 metų uoste galėjo švartuotis tik iki 2 metrų gylio, bet vėliau dugnas buvo pagilintas ir dabar atplaukia laivai ir iki 10,5 m gylio. Už 10 km į šiaurės rytus yra tarptautinis V. K. Berdo oro uostas. Mieste yra anglikonų katedra, vyriausybės rūmai, augalų stotis, prie miesto – Ožkos kalva (Goat Hill) ir Jokūbo tvirtovė (Fort James). Taip pat yra muziejus (įkurtas 1854 m.), teismo rūmai (1750).